Marvel Cinematic Universe

Marvel Cinematic Universe (MCU) je mediálna franšíza a fiktívny svet, kde sa odohrávajú filmy, televízne seriály a vybrané komiksy so superhrdinami komiksového vydavateľstva Marvel Comics. Celovečerné snímky sú produkované filmovým štúdiom Marvel Studios.

Prvým vydaným filmom bol Iron Man (2008), ktorým sa odštartovala fáza 1. Za ním nasledovali snímky Neuveriteľný Hulk (2008), Iron Man 2 (2010), Thor (2011), Captain America: Prvý Avenger (2011), ktoré spoločne viedli k poslednému filmu fázy 1, Avengers: Pomstitelia (2012). Druhá fáza následne začala filmom Iron Man 3 (2013), pokračovala snímkami Thor: Temný svet (2013), Captain America: Zimný vojak (2014), Strážcovia Galaxie (2014), Avengers 2: Vek Ultrona (2015) a uzavretá bola filmom Ant-Man (2015). Nasleduje fáza tretia, ktorej plány štúdio Marvel odhalilo na Comic-Cone 2014. Fázu 3 započal film Captain America: Občianska vojna (2016), ktorý bol nasledovaný filmami Doctor Strange (2016), Strážcovia Galaxie 2 (2017), Spider-Man: Návrat domov (2017), Thor: Ragnarok (2017), Čierny panter (2018), Avengers: Nekonečná vojna (2018), Ant-Man a Wasp (2018), Captain Marvel (2019), Avengers: Endgame (2019) a prvé 3 fázy ukončila snímka Spider-Man: Ďaleko od domova (2019). Aktuálne sú MCU filmy vo fáze 4, ktorá započala filmom Black Widow (2021), ktorý bol nasledovaný filmami Shang-Chi: Legenda o desiatich prsteňoch (2021), Eternals (2021), Spider-Man: Bez domova (2021), Doctor Strange v mnohovesmíre šialenstva (2022),  Thor: Láska a hrom (2022) a Čierny Panter: Navždy Wakanda (2022) tento snímok zároveň uzatvára 4. fázu. Plány na pokračovanie 5. až 6. fázy má Marvel Studios nasledovné:  Ant-Man a Wasp: Quantumania (2023), s týmto snímkom započne 5. fáza a bude pokračovať Guardians of the Galaxy Vol. 3 (2023), The Marvels (2023), Captain America: New World Order (2024), Thunderbolts (2024) a Blade (2024) uzavrie 5. fázu. Ďalšie snímky, ktoré búdu súčasťou 6. fázy sú: Deadpool 3 (2024), Fantastic Four (2025), Avengers: The Kang Dynasty (2025) a Avengers: Secret Wars (2026).

Filmy od Marvel Cinematic Universe sa dočkali ohlasu ako zo strany kritikov, tak aj fanúšikov komiksových predlôh. Franšíza ako celok sa radí na tretie miesto v zozname filmových franšíz s najväčším ročným obratom. Okrem filmov franšíza vydala vlastné komiksy, sériu krátkych filmov Marvel One-Shots a navyše sa už vysielajú či vysielali televízne seriály, Agenti S.H.I.E.L.D. (2013-2020), Agent Carter (2015-2016), Daredevil (2015-2018), Jessica Jones (2015-2019), Luke Cage (2016-2018), Iron Fist (2017-2018), The Defenders (2017), Inhumans (2017), The Punisher (2017-2019), Runaways (2017-2019), Cloak & Dagger (2018-2019), Helstrom (2020), WandaVision (2021), Falcon a Zimný vojak (2021), Loki (od 2021), Čo keby...? (od 2021), Hawkeye (2021), Moon Knight (2022), Ms. Marvel (2022), Ja som Groot (od 2022) a She-Hulk: Neuveriteľná právnička (2022) a špeciál Vlkolak: Nočný lovec (2022).

Filmy 
Celovečerné filmy, ktoré tvoria jadro sveta a franšízy MCU, sú rozdelené do tzv. fáz.

Televízne seriály 
Dej niektorých televíznych seriálov je čiastočne prepojený s celovečernými filmami, väčšinou sa však zaoberajú samostatnými témami.

Špeciály

Krátke filmy 
Krátke filmy v rámci série Marvel One-Shots boli vydané ako bonusy na BD edíciách celovečerných filmov. Dejovo s nimi súvisia a ukazujú drobné epizódy zo života niektorých postáv z týchto snímok.

Web seriály 
Doplnkové seriály vydávané prostredníctvom streamovacej služby YouTube.

Chronologické zoradenie 
Chronologické poradie všetkých filmov, seriálov a krátkych filmov podľa toho v akom období sa odohrávajú.

Zdroje:
The Comic Board: Marvel Cinematic Universe - Timeline (continued)
Marvel Cinematic Universe Wikia: Timeline
Marvel Cinematic Universe Wikipedia: Timeline

Poznámky

Referencie

Iné projekty

Externé odkazy 
 Marvel Cinematic Universe Wiki, marvelcinematicuniverse.wikia.com

Fiktívne vesmíry
Filmové série